标题：845年
中国纪年
845年，唐武宗至道昭肃孝皇帝会昌五年
历史大事
勒天下僧尼还俗
会昌五年（八四五 ）四月一日，诏命年四十岁以下僧尼尽勒还俗，递归本贯。十六日，令年五十岁以下僧尼还俗。外国僧尼无祠部牒者亦皆还俗。至八月，天下凡还俗僧尼总计二十六万O五百人。皆收充为国家纳税之编户齐民。
并省天下佛寺
会昌五年（八四五 ）七月，诏令倂省天下佛寺。凡天下招提、兰若，皆先毁之。上都（今陕西西安）、东都（今河南洛阳）两街各留二寺，每寺留僧三十人；天下节度使、观察使治所州府及同州（今陕西大荔）、华州（今陕西华县）、商州（今陕西商县）、汝州（今河南临汝）各留一寺。寺分三等：上等留僧二十人，中等留十人，下等五人。凡非留寺院，令当地立即拆毁，遣御史赴各地督察。凡拆毁寺院，其财产田地皆由朝廷没收。至八月，凡天下所拆毁寺院四千六百余所，没收良田数千万顷，奴婢十五万人。拆毁招提、兰若四万余所。其所留僧尼由功德使改隶祠部主客郎中收管。
废大秦、袄教
会昌五年（八四五 ）七月，武宗废佛。随后，以佛教既已废除，其他邪法不可独存，敕令大秦（基督教）穆护、袄（琐罗亚斯德教）僧皆勒还俗，递还本地充纳税百姓。如系外国人，即送回国。至八月，大秦穆护、袄僧共计还俗二千余人（一说三千余人）。
河朔藩镇拒灭佛敕令
会昌五年（八四五 ）七月，武宗颁布灭佛敕令。河朔藩镇历来敬重佛法，遂抗拒朝命，既未拆毁寺院，也不令僧尼还俗。凡佛法之事，一切仍旧不动。朝廷遣使前往勘查，皆言“天子自来毁拆寺院可矣，臣等不能作此事。”时五台山（今山西）僧多逃亡幽州（今北京）。八月，宰相李德裕召其进奏官，命转告幽州节度使张仲武，不得仿效昭义刘从谏招聚亡命。仲武不得已，乃封二刀付居庸关（今北京北）守将曰：“有游僧入境则斩之。”
昭义戍兵哗变，被诛
会昌五年（八四五 ）七月，武宗诏令昭义骑兵五百人、步兵一千五百人戌防振武（今内蒙和林格尔北）。节度使卢钧出城饯送。昭义士卒素骄，不愿赴边防屯戍，因乘醉返城，闭门哗变。卢钧逃奔潞城（今山西）躲避。监军王惟直出面安抚士卒，被乱兵击伤，数日而卒。宰相李德裕奏请发河东（今山西太原南）、河阳（今河南泌阳）、河中（今山西永济西）兵马，各据险要之地四面防守，则乱兵必无所作为。武宗听从其言。昭义戍兵奉都将李文矩为帅，文矩不肯，以祸福利弊晓喻戍兵，戍兵遂渐听命，遣人赴潞城向卢钧谢罪。钧还入上党城，仍遣戍兵赴振武。戍兵出城上路，钧密选士卒随后追击。次日，至太平驿（今山西长治北），尽杀戍兵。
户部申报会昌五年户籍
会昌五年（八四五 ），户部申报户籍数，凡四百九十五万五千一百五十一户。
赵归真荐引罗浮道土邓元起
道士赵归真颇得武宗恩宠，宰相李德裕等人屡劝阻武宗，以为此人不可亲近。归真自以为朝臣所疾，会昌五年（八四五 ）正月，荐举罗浮道士邓元起有长生不老之术。武宗遣中使迎来长安。元起与归真及衡山道士刘玄靖合力排斥佛教，武宗听信其言，遂决意灭佛。
李德裕挟嫌治吴湘死罪
会昌五年（八四五 ）正月，淮南节度使李绅按江都尉吴湘盗用程粮钱，及强娶百姓颜悦女，判为死刑，上报朝廷。吴湘系前韶州刺史吴武陵之兄，宰相李德裕素憎武陵。朝议以李绅为德裕同党，疑其罗致罪名，附合德裕。谏官奏请覆查此案。武宗命监察御史崔元藻赴扬州覆核。元藻回报吴湘盗程粮钱属实，但强娶民女则与事实有出入。德裕以元藻办案不力，二月，贬元藻为端州（今广东肇庆）司户。遂不再审查，亦不付三司详断，即如李绅所奏，处吴湘死刑。谏议大夫柳仲郢等上疏谏阻，德裕不听。
李回拜相
会昌五年（八四五 ）五月十九日，以户部侍郎李回为中书侍郎、同平章事，判户部如故。李回，字昭度，唐宗室后裔。长庆（八二一—八二四）初，擢进士第，登贤良方正制科，历藩镇幕僚，精于吏治，强干有才，颇得宰相李德裕推重。开成（八三六—八四0）初，以库部郎中知制诰，拜中书舍人。武宗即位，累迁御史中丞。会昌三年（八四三），武宗发兵讨伐昭义（今山西长治）刘稹之乱，回奉诏出使河朔，喻河朔三镇出兵伐叛，后又赴前线督战，以功拜户部侍郎。六年，出为西川（今四川成都）节度使。大中元年（八四七）冬，因系李德裕同党，贬贺州（今广西贺县东南）刺史，徙抚州（今江西）长史，卒。
祠部检括天下寺院及僧尼数
会昌五年（八四五 ）四月，敕祠部检括天下寺院及僧尼人数。五月，祠部奏称，天下凡寺院四千六百个，兰若四万个，僧尼二十六万0五百人。按：左上寺院、兰若数及僧尼数，与八月诏毁、还俗数全同，疑奏报或记述有误。
李德裕奏置备边库
会昌五年（八四五 ）九月，宰相李德裕奏请置备边库，令户部每年入库钱帛十二万缗匹，度支、盐铁使每年入库钱帛十二万缗匹，明年以后，三分减其一。凡诸道所进奉助军财货皆入备边库收纳，由度支郎中主管，以为收复吐蕃侵占河陇之地军资。至大中三年（八四九）十月，鉴于吐蕃河陇三州七关降唐，改备边库名延资库。
衡山道土刘玄静为崇玄馆学士
武宗崇尚道术，会昌五年（八四五 ）十月，以衡山道士刘玄静为银青光禄大夫，崇玄馆学士，赐号广成先生。为玄静筑崇玄馆，置吏铸印。玄静请辞还山，武宗许之。
李石卒
李石，字中玉，陇西（今甘肃武山西北）人。元和十三年（八一八），登进士，辟为李听幕府，随历诸镇，累迁郑滑（今河南滑县）行军司马、河东节度副使。太和七年（八三三），拜给事中。九年，权知京兆尹，迁户部侍郎、判度支事。甘露之变后，拜同平章事，与郑覃联袂主持朝政，抑制宦官专权，禁停诸道进奉等弊政，又奏请疏浚潼关至咸阳兴成渠。开成三年（八三八），被神策中尉仇士良派人刺伤，遂辞相位，出任荆南节度使。会昌三年（八四三），移镇河东，次年正月，都将杨弁兵变逐石，召为东都留守。会昌五年（八四五 ）卒，年六十二岁。
刘沔卒
刘沔，字子汪，徐州人。初为振武（今内蒙和林格尔西北）牙将，后隶忠武（今河南许昌）节度使李光颜，为帐中亲将。元和十年（八一五），率军为前锋讨伐淮西吴元济，以功入为神策将，迁神策大将军。历天德（今内蒙乌拉特前东北）防御使，守边屡立战功。太和九年（八三五），移授振武节度使，出兵击破平夏党项，以功加检校户部尚书。会昌二年（八四二），拜河东节度使兼招抚回纥使，与石雄协力击败回纥残部，杀回纥降部归义军卒数千人。三年，移镇义成（今河南滑县）参予平定昭义刘稹叛乱。再移镇忠武。会昌五年（八四五 ）卒，年六十五岁。
史料记载
武宗至道昭肃孝皇帝下会昌五年（乙丑，公元八四五年） 
春，正月，己酉朔，群臣上尊号曰仁圣文武章天成功神德明道大孝皇帝，尊号始无“道”字，中旨令加之。庚戌，上谒太庙。辛亥，祀昊天上帝，赦天下。筑望仙台于南郊。 
庚申，义安太后王氏崩。 
以秘书监卢弘宣为义武节度使。弘宣性宽厚而难犯，为政简易，其下便之。河北之法，军中偶语者斩。弘宣至，除其法。诏赐粟三十万斛，在飞狐西，计运致之费逾于粟价，弘宣遣吏守之。会春旱，弘宣命军民随意自往取之，粟皆入境，约秋稔偿之。时成德、魏博皆饥，独易定之境无害。 
淮南节度使李绅按江都令吴湘盗用程粮钱，强聚所部百姓颜悦女，估其资装为赃，罪当死。湘，武陵之兄子也，李德裕素恶武陵，议者多言其冤，谏官请覆按，诏遣监察御史崔元藻、李稠覆之。还言：“湘盗程粮钱有实。颜悦本衢州人，尝为青州牙推，妻亦士族，与前狱异。”德裕以为无与夺，二月，贬元藻端州司户，稠汀州司户。不复更推，亦不付法司详断，即如绅奏，处湘死。谏议大夫柳仲郢、敬晦皆上疏争之，不纳。稠，晋江人；晦，昕之弟也。 
李德裕以柳仲郢为京兆尹。素与牛僧孺善，谢德裕曰：“不意太慰恩奖及此，仰报厚德，敢不如奇章公门馆！”德裕不以为嫌。 
夏，四月，壬寅，以陕虢观察使李试为册黠戛斯可汗使。 
五月，壬戌，葬恭僖皇后于光陵柏城之外。 
门下侍郎、同平章事二悰罢为右仆射，中书侍郎、同平章事崔铉罢为户部尚书。乙丑，以户部侍郎李回为中书侍郎、同平章事，判户部如故。 
祠部奏括天下寺四千六百，兰若四万，僧尼二十六万五百。 
诏册黠戛斯可汗为宗英雄武诚明可汗。 
秋，七月，丙午朔，日有食之。 
上恶僧尼耗蠹天下，欲去之，道士赵归真等复劝之。乃先毁山野招提、兰若，至是，敕上都、东都两街各留二寺，每寺留僧三十人；天下节度、观察使治所及同、华、商、汝州各留一寺，分为三等：上等留僧二十人，中等留十人，下等五人。馀僧及尼并大秦穆护、袄僧皆勒归俗。寺非应留者，立期今所在毁撤，仍遣御史分道督之。财货田产并没官，寺材以葺公廨驿舍，铜像、钟磐以铸钱。 
以山南东道节度使郑肃检校右仆射、同平章事。 
诏发昭义骑兵五百、步兵千五百戍振武，节度使卢钧出至裴村饯之，潞卒素骄，惮于远戍，乘醉，回旗入城，闭门大噪，均奔潞城以避之。监军王惟直自出晓谕，乱兵击之，伤，旬日而卒。李德裕奏：“请诏河东节度使王宰以步骑一千守石会关，三千自仪州路据武安，以断邢、洺之路；又令河阳节度使石雄引兵守泽州，河中节度使韦恭甫发步骑千人戍晋州。如此，贼必无能为。”皆从之。 
八月，李德裕等奏：“东都九庙神主二十六，今贮于太微宫小屋，请以废寺材复修太庙。” 
壬午，诏陈释教之弊，宣告中外。凡天下所毁寺四千六百馀区，归俗僧尼二十六万五百人，大秦穆护、祅僧二千馀人，毁招提、兰若四万馀区。收良田数千万顷，奴婢十五万人。所留僧皆隶主客，不隶祠部。百官奉表称贺。寻又诏东都止留僧二十人，诸道留二十人者减其半，留十人者减三人，留五人者更不留。五台僧多亡奔幽州。李德裕召进奏官谓曰：“汝趣白本使，五台僧为将必不如幽州将，为卒必不如幽州卒，何为虚取容纳之名，染于人口！独不见近日刘从谏招聚无算闲人，竟有保益！”张仲武乃封二刀付居庸关曰：“有游僧入境则斩之！”主客郎中韦博以为事不宜太过，李德裕恶之，出为灵武节度副使。 
昭义乱兵奉都将李文矩为帅，文矩不从，乱兵亦不敢害。文矩稍以祸福谕之，乱兵渐听命，乃遣人谢卢钧于潞城。均还入上党，复遣之戍振武。行一驿，乃潜选兵追之。明日，及于太平驿，尽杀之。具以状闻，且请罢河东、河阳兵在境上者，从之。 
九月，诏修东都太庙。 
李德裕请置备边库，令户部岁入钱帛十二万缗匹，度支盐铁岁入钱帛十三万缗匹，明年减其三之一，凡诸道所进助军财货者皆入焉，以度支郎中判之。 
王才人宠冠后庭，上欲立以为后。李德裕以才人寒族，且无子，恐不厌天下之望，乃止。 
上饵方士金丹，性加躁急，喜怒不常。冬，十月，上问李德裕以外事，对曰：“陛下威断不测，外人颇惊惧。向者寇逆暴横，固宜以威制之；今天下既平，愿陛下宽理之，但使得罪者无怨，为善者不惊，则为宽矣。” 
以衡山道士刘玄静为银青光禄大夫、崇玄馆学士，赐号广成先生，为之治崇玄馆，置吏铸印。玄静固辞，乞还山，许之。 
李德裕秉政日久，好徇爱憎，人多怨之。自杜悰、崔铉罢相，宦官左右言其太专，上亦不悦。给事中韦弘质上疏，言宰相权重，不应更领三司钱谷。德裕奏称：“制置职业，人主之柄。弘质受人教导，所谓贱人图柄臣，非所宜言。”十二月，弘质坐贬官，由是众怒愈甚。 
上自秋冬以来，觉有疾，而道士以为换骨。上秘其事，外人但怪上希复游猎，宰相奏事者亦不敢久留。诏罢来年正旦朝会。 
吐蕃论恐热复纠合诸部击尚婢婢，婢婢遣厖结藏将兵五千拒之，恐热大败，与数十骑遁去。婢婢传檄河、湟，数恐热残虐之罪，曰：“汝辈本唐人，吐蕃无主，则相与归唐，毋为恐热所猎如狐兔也！”于是诸部从恐热者稍稍引去。 
是岁，天下户四百九十五万五千一百五十一。 
朝廷虽为党项置使，党项侵盗不已，攻陷邠、宁、盐州界城堡，屯叱利寨。宰相请遣使宣慰，上决意讨之。